# 元宵佳节诗句古诗

来源：网络 作者：繁花落寂 更新时间：2025-04-04

*点起彩灯万盏，赏月祈祷许愿，燃放好运火焰，喜猜灯谜乐欢，共吃元宵迎福，合家团聚美满，同庆佳节和美，其乐融融无边;元宵佳节到来，祝你幸福美满，团团圆圆相伴!搜集的《元宵佳节诗句古诗》，仅供大家借鉴！元宵佳节诗句古诗1　　1、《元夜踏灯》　　（...*

点起彩灯万盏，赏月祈祷许愿，燃放好运火焰，喜猜灯谜乐欢，共吃元宵迎福，合家团聚美满，同庆佳节和美，其乐融融无边;元宵佳节到来，祝你幸福美满，团团圆圆相伴!搜集的《元宵佳节诗句古诗》，仅供大家借鉴！

**元宵佳节诗句古诗1**

　　1、《元夜踏灯》

　　（清）董舜民

　　百枝火树千金屧，宝马香尘不绝。

　　飞琼结伴试灯来，忍把檀郎轻别。

　　一回佯怒，一回微笑，小婢扶行怯。

　　石桥路滑缃钓蹑，向阿母低低说。

　　妲娥此夜悔还无，怕入广寒宫阙。

　　不如归去，难畴畴昔，总是团圆月。

　　2、《上元竹枝词》

　　（清）符曾

　　桂花香馅裹胡桃，江米如珠井水淘。

　　见说马家滴粉好，试灯风里卖元宵。

　　3、《元夕影永冰灯》

　　（清）唐顺之

　　正怜火树千春妍，忽见清辉映月阑。

　　出海鲛珠犹带水，满堂罗袖欲生寒。

　　烛花不碍空中影，晕气疑从月里看。

　　为语东风暂相借，来宵还得尽余欢。

　　4、《元夕无月》

　　（清）丘逢甲

　　三年此夕无月光，明月多应在故乡。

　　欲向海天寻月去，五更飞梦渡鲲洋。

　　5、《元宵月正圆》

　　闽南歌谣

　　闹元宵，月正圆，闽台同胞心相依，

　　扶老携幼返故里，了却两岸长相思。

　　热泪盈眶啥滋味，久别重逢分外喜！

　　闹元宵，煮汤圆，骨肉团聚满心喜，

　　男女老幼围桌边，一家同吃上元丸。

　　摇篮血迹难割离，叶落归根是正理。

**元宵佳节诗句古诗2**

　　1、《踏莎行·元夕》

　　（宋）毛滂

　　拨雪寻春，烧灯续昼。

　　暗香院落梅开後。

　　无端夜色 欲遮春，天教月上官桥柳。

　　花市无尘，朱门如绣。

　　娇云瑞雾笼星斗。

　　沈香火冷小妆残，半衾轻梦浓如酒。

　　2、《金陵元夕篇》

　　【作者：郑之文】

　　朱楼隐轸薄层霄，渌水萦堤荡画桥。

　　十里香风吹紫陌，一年明月始今宵。

　　今宵无处无萧鼓，佳丽名都较得数。

　　美酒留连拚十千，少年欢笑唯三五。

　　三五年时二八游，个侬无赖逐风流。

　　香轮宝勒纷填巷，翠烛红灯拥上楼。

　　楼前九陌连三市，中有侯家通戚里。

　　千蝶春星舞袖翻，九枝夜閤歌钟起。

　　歌舞唯应此夕陈，鱼龙百戏竞争新。

　　银花绛树开千丈，佛火神灯照百轮。

　　花灯在处如人好，半醉筵前看鲍老。

　　何客灯前到肯迟，何人花下归能早。

　　花下灯前出画裾，衣香一路暗氤氲。

　　不知南陌人如月，且道东门女似云。

　　云移月堕欢难歇，虬水丁冬霜渐咽。

　　郎心尚逐紫骝嘶，妾意先憎乌柏舌。

　　归去烧灯总不眠，含情脉脉定相牵。

　　余宵冷焰留红烛，明日芳尘拾翠钿。

　　3、《鹧鸪天·元夕有所梦》

　　（宋）姜夔

　　肥水东流无尽期，当初不合种相思。梦中未比丹青见，暗里忽惊山鸟啼。

　　春未绿，鬓先丝，人间别久不成悲。谁教岁岁红莲夜，两处沉吟各自知。

　　4、《解语花·上元》

　　（宋）周邦彦

　　风消绛蜡，露浥红莲，灯市光相射。桂华流瓦。纤云散，耿耿素娥欲下。衣裳淡雅。看楚女纤腰一把。箫鼓喧，人影参差，满路飘香麝。

　　因念都城放夜。望千门如昼，嬉笑游冶。钿车罗帕。相逢处，自有暗尘随马。年光是也。唯只见、旧情衰谢。清漏移，飞盖归来，从舞休歌罢。

　　5、《生查子·元夕戏陈敬叟》

　　（宋）刘克庄

　　繁灯夺霁华，戏鼓侵明发。物色旧时同，情味中年别。

　　浅画镜中眉，深拜楼西月。人散市声收，渐入愁时节。

**元宵佳节诗句古诗3**

　　1、《生查子元夕》

　　（宋）欧阳修

　　去年元夜时，花市灯如昼。

　　月到柳梢头，人约黄昏后。

　　今年元夜时，月与灯依旧。

　　不见去年人，泪湿春衫袖。

　　2、《京都元夕》

　　（元）元好问

　　袨服华妆着处逢，六街灯火闹儿童。

　　长衫我亦何为者，也在游人笑语中。

　　3、《折桂令元宵》

　　（元）佚名

　　爱元宵三五风光，月色婵娟，灯火辉煌。

　　月满冰轮，灯烧陆海，人踏春阳。

　　三美事方堪胜赏，四无情可恨难长。

　　怕的是灯暗光芒，人静荒凉，角品南楼，月下西厢。

　　4、《汴京元夕》

　　（明）李梦阳

　　中山孺子倚新妆，郑女燕姬独擅场。

　　齐唱宪王春乐府，金梁桥外月如霜。

　　5、《元宵》

　　（明）唐寅

　　有灯无月不娱人，有月无灯不算春。

　　春到人间人似玉，灯烧月下月如银。

　　满街珠翠游村女，沸地笙歌赛社神。

　　不展芳尊开口笑，如何消得此良辰。

**元宵佳节诗句古诗4**

　　1、《忆秦娥·中斋上元客散感旧》

　　（宋）刘辰翁

　　中斋上元客散感旧，赋《忆秦娥》见属，一读凄然，随韵寄情，不觉悲甚。

　　烧灯节，朝京道上风和雪。风和雪，江山如旧，朝京人绝。

　　百年短短兴亡别，与君犹对当时月。当时月，照人烛泪，照人梅发。

　　2、《十五夜观灯》

　　（唐）卢照邻

　　锦里开芳宴，兰红艳早年。

　　缛彩遥分地，繁光远缀天。

　　接汉疑星落，依楼似月悬。

　　别有千金笑，来映九枝前。

　　3、《正月十五夜灯》

　　（唐）张祜

　　千门开锁万灯明，正月中旬动地京。

　　三百内人连袖舞，一进天上着词声。

　　4、《诗曰》

　　（唐）李商隐

　　月色灯山满帝都，香车宝盖隘通衢。

　　身闲不睹中兴盛，羞逐乡人赛紫姑。

　　5、《青玉案元夕》

　　（宋）辛弃疾

　　东风夜放花千树，更吹落，星如雨。

　　宝马雕车香满路，凤萧声动，壶光转，一夜鱼龙舞。

　　蛾儿雪柳黄金缕，笑语盈盈暗香去。

　　众里寻他千百度，蓦然回首，那人却在，火阑珊处。

本DOCX文档由 www.zciku.com/中词库网 生成，海量范文文档任你选，，为你的工作锦上添花,祝你一臂之力！